BANPU วอลุ่มแน่น-บวก 2% รับราคาถ่านหินพุ่ง-บาทอ่อนหนุน ลุ้นปีนี้กำไรแตะ 3 พันลบ.
BANPU วอลุ่มแน่น-บวก 2% โดย ณ เวลา 10.26 น. อยู่ที่ระดับ 13.70 บาท เพิ่มขึ้น 0.30 บาท รับราคาถ่านหินพุ่ง-บาทอ่อนหนุน ลุ้นปีนี้กำไรแตะ 3 พันลบ.
BANPU วอลุ่มแน่น-บวก 2% โดย ณ เวลา 10.26 น. อยู่ที่ระดับ 13.70 บาท เพิ่มขึ้น 0.30 บาท รับราคาถ่านหินพุ่ง-บาทอ่อนหนุน ลุ้นปีนี้กำไรแตะ 3 พันลบ.
5 ต.ค. 2564

ผู้สื่อข่าวรายงานว่า วันนี้ (5 ต.ค.64) ราคาหุ้นบริษัท บ้านปู จำกัด (มหาชน) หรือ BANPU ณ เวลา 10.26 น. อยู่ที่ระดับ 13.70 บาท เพิ่มขึ้น 0.30 บาท หรือ 2.24% ทำจุดสูงสุดที่ 13.80 บาท และทำจุดต่ำสุดที่ 13.60 บาท ด้วยมูลค่าการซื้อขาย 781.48 ล้านบาท

บล.โนมูระ พัฒนสิน ระบุในบทวิเคราะห์วันนี้(5 ต.ค.64)  ว่า BANPU ธุรกิจอยู่ในช่วงเปลี่ยนโครงสร้างมาเน้นกลุ่มโรงไฟฟ้า + Energy Tech ผ่านกลยุทธ์ “Greener, Smarter Growth” ซึ่งเริ่มเห็นการลงทุนที่มากขึ้น
ขณะที่ธุรกิจเดิมถ่านหินยังสร้างกระแสเงินสดในระดับสูง โดยเฉพาะภาวะปัจจุบันราคาถ่านหินสูง เป็น Upside จากตลาดที่ประเมิน ผลประกอบการปี 2564 จะพลิกมากำไรราว 2-3 พันลบ. (ครึ่งแรกปี 2564 แตะ 2.8 พันลบ.) จากขาดทุนปีก่อน
โดยมองราคาปัจจุบันยังเก็งกำไรได้ เนื่องจากได้รับประโยชน์จากบาทอ่อนค่า และราคาถ่านหินยังเพิ่มต่อเนื่อง ล่าสุดเพิ่มขึ้น +5% อยู่ที่ US$240/ตัน สูงสุดในรอบหลายปี จากทั้ง Demand ที่เพิ่มในจีนและ อินเดีย และ Supply จำกัด ทั้งออสเตรเลียและอินโดนีเซีย บวกกับราคาก๊าซธรรมชาติอยู่ในระดับสูง โดยให้แนวรับที่ 13.0/12.6 บาท แนวต้าน 13.6/13.9 บาท  (Stop Loss: 12.4 บาท)